stanford-oval/wikipedia huggingface dataset:
Salisbury (albumi)
Tuotanto

»Tämä (Salisbury), meidän toinen albumimme, on todenmukainen tunnustus kehityksestämme, ja odotamme teidän arviointianne siitä.» 
(Ken Hensley kommentoidessaan albumia vuonna 1970.)
Yhtyeen edellinen rumpali Nigel ”Ollie” Olsson jätti yhtyeen ja hänen tilalleen tuli muun muassa Bakerloossa soittanut Keith Baker. Kuten edeltäjänsä Very ’eavy... very ’umble, myös Salisburyn tuotti Gerry Bron. Albumin materiaalista yhtye teki ensimmäisenä kappaleen ”Bird of Prey”. Se toimi mm. keikkojen aloituskappaleena. Mick Box on kertonut, että Salisbury kirjoitettiin suurimmaksi osaksi eräässä pubissa Chiswickissa. Yhtye aloitti albumin nauhoitukset lokakuussa 1970 ja päätti ne saman vuoden marraskuussa, joskin aloituskappale ”Bird of Prey” nauhoitettiin jo kesällä 1970.
Kosketinsoittaja-kitaristi Ken Hensley, joka ei ollut ehtinyt säveltää ainoatakaan kappaletta yhtyeen debyyttialbumille Very ’eavy... very ’umblelle, otti suurimman vastuun sävellystyöstä. Hensleyn hallitsema sävellysjako jatkui vuoden 1980 Conquest-albumiin asti. Albumin kuudesta kappaleesta kolme oli yksinomaan hänen kynästään, ja lisäksi hän sävelsi kappaleet ”Time to Live” ja ”Salisbury” kitaristi Mick Boxin ja solisti David Byronin kanssa. Levyn valmistuttua Uriah Heep teki ensimmäisen Yhdysvaltojen kiertueensa.
Tietoa kappaleista

Musiikkinäytteet
”The Park” perustuu pitkälti akustiseen kitaraan ja kosketinsoittimiin.
”Lady in Black” on albumin kenties tunnetuin kappale.
Äänitiedostojen kuunteluohjeet
Aloituskappale ”Bird of Prey” edustaa yhtyeen raskaampaa puolta. Ken Hensley on kertonut, että yhtye valitsi kappaleen aloituskappaleeksi muun muassa siksi, että yhtye avasi keikkansa sillä. Yhdysvalloissa kappale julkaistiin jo edellisellä Uriah Heep -albumilla, joskin tämä versio poikkesi hieman Salisburylla julkaistusta versiosta. ”Bird of Preyn” paikalla Yhdysvalloissa julkaistussa versiossa on kappale ”High Priestess”. ”Bird of Prey” on Salisburyn ainoa kappale, jossa Hensley ei ole merkittynä tekijöihin (kappale on kitaristi Mick Boxin, solisti David Byronin ja basisti Paul Newtonin käsialaa). Rauhallinen ”The Park” sai alkunsa Hensleyn kirjoittamasta runoelmasta. Kappaleen musiikki muodostettiin eräässä kauniissa talossa Hampurissa. Kappaleen sanoituksissa yhtye tulkitsee elämän surullista kehityssuuntaa. Kappale koostuu lähinnä akustisesta kitarasta ja kosketinsoittimista.
Progressiivinen ”Time to Live” kertoo miehestä, joka vapautuu vankilasta vietettyään siellä kaksikymmentä vuotta tapettuaan miehen, joka oli ahdistellut hänen naisystäväänsä. Kappale ei perustu tositapahtumiin. Albumin kenties tunnetuin kappale, A-puolen päättävä ”Lady in Black”, sai inspiraationsa Hensleyn nähtyä ikkunasta mustiin pukeutuneen naisen. En koskaan tavannut naista, en koskaan saanut tietää kuka hän oli, mutta hän auttoi luomaan laulun. Kappaleessa käytettiin neljää akustista kitaraa, ja se koostuu vain kahdesta soinnusta. Kappaleesta julkaistiin single albumin ilmestymisvuonna, mutta tuolloin sen saama menestys oli melko vähäistä (Suomessa siitä tuli hitti 1972). Kappale julkaistiin uudestaan singlenä vuonna 1977, jolloin se menestyi jopa paremmin kuin alkuperäisenä ilmestymisvuotenaan. Entisessä Länsi-Saksassa ”Lady in Black” pysyi listaykkösenä 13 viikkoa ja Uriah Heep ansaitsi siitä Golden Lion -palkinnon, joka on eurooppalainen vastine yhdysvaltalaiselle Grammy-palkinnolle. Sweden Rock Magazine -musiikkilehti on väittänyt, että nauhoituksissa esiintyneistä neljästä akustisesta kitarasta kaksi olisi roudarien soittamia.
B-puolen aloittava raskas ”High Priestess” kertoo onnellisuudesta, jonka voi saada aikaan yhdessäolemisesta. Yhdysvalloissa julkaistussa versiossa ”High Priestessin” tilalla on kappale ”Simon the Bullet Freak”. Albumin nimikappale ”Salisbury” on tehty yhteistyössä 26-henkisen orkesterin kanssa. Kappale kestää kuusitoista minuuttia ja koostuu monista osista. Salisburyn Expanded De-Luxe Editionilla julkaistiin kappaleesta ennenjulkaisematon, editoitu versio, joka kestää vain reilut neljä minuuttia. Se oli tarkoitus julkaista singlenä Yhdysvalloissa.
Julkaisu ja vastaanotto

Albumi ilmestyi helmikuussa 1971. Sen julkaisi Britanniassa Vertigo Records ja Yhdysvalloissa Mercury Records. Manner-Euroopan painoksissa jakelijana oli joko Vertigo Records, Bronze Records tai Island Records.
Salisbury menestyi Yhdysvaltojen listoilla paremmin kuin edeltäjänsä Very ’eavy... very ’umble. Sen sijaan Australiassa menestys oli esikoislevyä heikompaa. Yhtyeen kotimaassa, Britanniassa, albumi ei esikoislevyn tavoin noussut listalle. Sen sijaan Suomessa albumi menestyi hyvin ja nousi listaykköseksi.
Albumi sai kriitikoilta pääsääntöisesti tyydyttävämmän vastaanoton kuin edeltäjänsä.
Julkaisu ja vastaanotto > Listasijoitukset

| Valtio | Korkein sijoitus | Nousu listalle | Lähde |
| --- | --- | --- | --- |
|  Suomi | 1. | huhtikuu 1971 |  |
|  Australia | 22. |  |  |
|  Länsi-Saksa | 31. | 1971 |  |
|  Yhdysvallat | 103. | 1971 |  |
Julkaisu ja vastaanotto > Arvostelut

Allmusic
Kappaleet

A-puoli
Bird of Prey – 4.13 ( säv. Mick Box/David Byron/Paul Newton )
Yhdysvaltain-versiossa Bird of Preyn tilalla: High Priestess – 3.42 (säv. Hensley)
The Park – 5.41 (säv. Ken Hensley)
Time to Live – 4.01 (säv. Box/Byron/Hensley)
Lady in Black – 4.44 (säv. Hensley)
B-puoli
High Priestess – 3.42 ( säv. Hensley )
Yhdysvaltain-versiossa High Priestessin tilalla: Simon the Bullet Freak – 3.27 (säv. Hensley)
Salisbury – 16.20 (säv. Byron/Hensley/Box)
Kappaleet > Vuoden 1996 remasteroidun version bonuskappaleet

Simon the Bullet Freak – 3.27 (säv. Hensley)
High Priestess – 3.13 (single edit, säv. Hensley)
Kappaleet > Expanded De-Luxe Edition -bonuskappaleet

Simon the Bullet Freak – 3.27 (US-albumiversio, säv. Hensley)
Here Am I – 7.50 (ennenjulkaisematon versio, säv. Hensley)
Lady in Black – 3.33 (ennenjulkaisematon versio, säv. Hensley)
High Priestess – 3.38 (single edit, säv. Hensley)
Salisbury – 4.21 (ennenjulkaisematon edit, säv. Byron/Hensley/Box)
The Park – 5.18 (ennenjulkaisematon versio, säv. Hensley)
Time to Live – 4.14 (ennenjulkaisematon versio, säv. Box/Byron/Hensley)
Singlet

| Single | Ilmestymisaika | Levy-yhtiö | Kappaleet | Kuvaus |
| --- | --- | --- | --- | --- |
| Lady in Black | 1971 | Vertigo Records, Bronze Records |  Lady in Black – 4.44 (säv. Hensley)   Simon the Bullet Freak – 3.27 (säv. Hensley) | ”Lady in Black” on julkaistu singlenä myös vuosina 1977 ja 1981. Vuonna 1981 julkaistussa versiossa b-puolena toimi hittikappale ”Easy Livin’” |
| High Priestess | 1971 | Vertigo Records, Mercury Records |  High Priestess – 3.43 (säv. Hensley)   Time to Live – 4.01 (säv. Box/Byron/Hensley) | ”High Priestess” julkaistiin singlenä muun muassa Yhdysvalloissa, mutta se ei saavuttanut suosiota. |
Kokoonpano

David Byron – laulu
Ken Hensley – urut, piano, slide- ja akustinen kitara, cembalo
Mick Box – kitara
Paul Newton – basso
Keith Baker – rummut
Painokset

Salisburysta on julkaistu kaikkiaan ainakin 26 painosta, joista 15 LP:lle ja 11 CD:lle. Ensimmäinen CD-painos albumista otettiin vuonna 1985. Toistaiseksi tuorein CD-painos albumista otettiin 2010.
Lähde:
| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | Bronze 28764 | 1971 |
| LP |  | Island 410002 | 1971 |
| LP |  | Bronze 88184 XAT | 1971 |
| LP |  | Bronze ILPS-9152 | 1971 |
| LP |  | Mercury SR 61319 | 1971 |
| LP |  | Vertigo 6360 028 | 1971 |
| LP |  | Bronze 28.764-I | 1972 |
| LP |  | Bronze BRO 2006 | 1974 |
| LP |  | Bronze 85691 XOT | 1975 |
| LP |  | Bronze BRNA 152 | 1977 |
| LP |  | Bronze 28 764 ET | 1980 |
| CD |  | Bronze 258 295 | 1985 |
| LP |  | Castle Classics CLALP 106 | 1986 |
| CD |  | Castle Classics CLACD 106 | 1988 |
| CD |  | Mercury 811 389-2 | 1990 |
| CD |  | Victor JPN VICP-2080 | 1993 |
| CD |     | Essential ESM CD 317 | 1996 |
| CD |  | Victor JPN VICP-61829 | 2002 |
| LP |  | Earmark 41025 | 2003 |
| LP |  | Sanctuary CMRCD643 | 2003 |
| CD |  | Sanctuary Midline SMRCD049 | 2004 |
| CD |  | BMG Japan BVCM-37714 | 2006 |
| CD |  | Sanctuary Midline SMBCD384 | 2006 |
| SHM-CD |  | Universal Japan UICY-94722 | 2010 |
| LP |  | Bronze 24152 |  |
| LP |  | Bronze 85 691 ET |  |
Bronze Recordsin julkaisema Länsi-Saksassa ilmestynyt vinyylipainos.
Brasilian vallankaappaus 1964

Brasilian vallankaappaus 1964 oli Brasiliassa tapahtunut sotilasvallankaappaus, jossa Brasilian asevoimat syrjäyttivät presidentti João Goulartin vuonna 1964. Goulart syrjäytettiin vallasta, koska armeija katsoi hänen kallistuvan liikaa vasemmistoon. Goulart ajettiin pois maasta vallankaappauksen yhteydessä. Vallankaappauksen jälkeen maata hallitsi useat eri sotilasjuntat vuoteen 1985 asti.
Taustaa

Vallankaappauksen taustalla oli marraskuussa vuonna 1935 epäonnistunut kapina, jota johti Brasilian kommunistinen puolue. Kapina sai aikaan Brasiliassa vahvoja kommunisminvastaisia näkemyksiä.
Vuonna 1964 Goulart ilmoitti aloittavansa uudistuksia muun muassa maatalouden, rahoituksen, vaalien ja koulutuksen parissa. Uudistusten tarkoituksena oli parantaa köyhien yhteiskunnallista asemaa. Goulart piti myös samana vuonna puheen mielenosoituksessa Rio de Janeirossa, jossa hän ilmoitti aloittavansa uudistuksia, jotka kattaisivat äänioikeuksien antamisen lukutaidottomille ja ulkomaalaisten öljynjalostamoiden ja rauta- ja moottoriteiden rajoilla sijaitsevien maanviljelyalueiden takavarikoinnin valtion käyttöön. Uudistukset saivat kritiikkiä ylä- ja keskiluokan brasilialaisilta sekä konservatiiviselta katoliselta yhteisöltä. Brasilian armeijan johto vastusti Goulartin vasemmistolaisia uudistuksia, ja tahtoi syöstä presidentin vallasta. Armeija käytti vastareaktiota hyödykseen.
Tankkeja Brasilian pääkaupungissa Brasíliassa vallankaappauksen aikana.
Loona (yhtye)

| Loona |
| --- | --- |
 Loona vuonna 2018.
Tiedot
Toiminnassa:  2016–2022
Tyylilaji:   K-pop  Pop 
Kotipaikka:  Etelä-Korea
Jäsenet:  HyunJin HaSeul YeoJin ViVi Yves Go Won Olivia Hye
Entiset jäsenet:  Chuu Heejin Kim Lip JinSoul Choerry
Muut nimet:  이달의 소녀 (Girl of the Month)
Levy-yhtiö:  Blockberry Creative
Aiheesta muualla
Kotisivut
Infobox OKNimi-testi OK: 
Yhtyeen logo
Loona (kor. 이달의소녀, tyyliteltynä LOOΠΔ) on eteläkorealainen tyttöryhmä, jonka on perustanut Blockberry Creative. Vuodesta 2016 alkaen yhtyeen 12 jäsentä esiteltiin yksitellen 18 kuukauden aikana, jolloin kukin jäsen julkaisi oman singlelevyn ja musiikkivideon. Jäsenet muodostavat kolme alaryhmää: LOOΠΔ 1/3, ODD EYE CIRCLE ja yyxy. Yhtyeen ensiesiintyminen täydellä kokoonpanolla tapahtui vuonna 2018 minialbumilla [+ +].
Nimi

Loonan englanninkielinen nimi on peräisin Hangul-aakkoston konsonanteistaㅇㄷㅇㅅㄴ, jotka sisältyvät Loonan koreankieliseen nimeen 이달의 소녀 (Idarui Sonyeo). Kun konsonantit järjestetään uudelleen ㄴㅇㅇㄷㅅ, se muistuttaa sanaa LOONA latinankielisillä aakkosilla.
Historia > 2016-2018: Ennen debyyttiä

Lokakuussa 2016 Blockberry Creative ilmoitti Naver-sivustolla suunnitelmastaan perustaa yhtiön ensimmäinen ryhmä. Blockberry Creativen tavoite oli julkaista yksi jäsen sooloartistina joka kuukausi vuoden ajan, jonka jälkeen kaikki 12 jäsentä muodostavat yhden ryhmän. Lokakuun 2016 ja tammikuun 2017 aikavälillä julkaistiin neljä jäsentä (HeeJin, HyunJin, HaSeul ja YeoJin), joista jokainen debytoi omalla singlealbumilla ja musiikkivideolla. Maaliskuussa 2017 julkaistiin Loonan ensimmäinen alaryhmä nimeltä Loona 1/3, johon kuuluu HeeJin, HyunJin, HaSeul, sekä uusi jäsen, ViVi. 13. maaliskuuta Loona 1/3 julkaisi minialbumin Love & Live samannimisellä nimikkokappaleella, ja 27. huhtikuuta uudelleenjulkaisun Love & Evil nimikkokappaleella "Sonatine".
Vuoden 2017 huhtikuun ja heinäkuun välillä ViVi, Kim Lip, JinSoul ja Choerry julkaisivat omat singlelevynsä. Ryhmän toinen alaryhmä nimeltä Odd Eye Circle, johon kuuluu Kim Lip, JinSoul ja Choerry, julkaisi minialbuminsa Mix & Match 21. syyskuuta, mukanaan nimikkokappale "Girl Front". Albumin uudelleenjulkaisu Max & Match ilmestyi 31. lokakuuta ja se sisältää nimikkokappaleen "Sweet Crazy Love".
Marraskuun 2017 ja Tammikuun 2018 välillä julkaistiin kolme seuraavaa jäsentä: Yves, Chuu ja Go Won. Maaliskuussa julkaistiin viimeinen jäsen, Olivia Hye, jonka soolosinglellä vierailee JinSoul. 30. toukokuuta 2018 Loonan kolmas ja viimeinen alaryhmä Loona yyxy debytoi minialbumilla Beauty & thebeat, jonka nimikkokappaleessa "love4eva" vierailee kanadalainen artisti Grimes.
7. elokuuta 2018 Loona julkaisi debyyttiä edeltävän singlen "FavOriTe", joka on ryhmän ensimmäinen kappale täydellä kokoonpanolla.
Historia > 2018-2019: Debyytti, [+ +] ja [X X]

20. elokuuta 2018 Loona teki debyyttinsä minialbumilla [+ +]. Albumi sisältää aiemmin julkaistun "FavOriTe", sekä nimikkokappaleen "Hi High". [+ +] nousi Gaon Album Chart sijalle 2, ja levy oli vuoden 2018 toiseksi myydyin debyyttialbumi K-pop tyttöryhmältä. 19. helmikuuta 2019 ilmestyi levyn uudelleenjulkaisu [X X], jonka mukana tuli single "Butterfly". Elokuussa 2019 Loona teki ensiesiintymisensä Yhdysvalloissa KCON 2019-tapahtumassa. 13. joulukuuta Loona julkaisi singlen nimeltä "365" kiitollisudenosoituksena faneilleen. "365" sijottui ensimmäiseksi US iTunes kappalelistalla, tehden Loonasta ensimmäisen K-pop tyttöryhmän, joka on saavuttanut ykkössijan US iTunes kappale- ja albumilistalla.
Historia > 2020-2023: [#] ja [12:00]

7. tammikuuta 2020 Blockberry Creative ilmoitti, että ryhmän johtaja HaSeul ei osallistu seuraavan levyn promotapahtumiin ahdistusoireista johtuen. 5. helmikuuta Loona julkaisi toisen minialbuminsa [#]. HaSeul ei esiinny nimikkokappaleella "So What", mutta hän on mukana osassa levyn kappaleista, muun muassa aiemmin julkaistussa kappaleessa "365". 12. maaliskuuta Loona sai ensimmäisen music show-palkintonsa Mnetin M Countdown -musiikkiohjelmassa.
19. lokakuuta Loona julkaisi kolmannen EP:n [12:00] nimikkokappaleella "Why not?". HaSeul jäi omasta päätöksestään pois myös tältä levyltä keskittyäkseen mielenterveyteensä. [12:00] on Loonan toistaiseksi parhaiten myydyin albumi, sijoittuen Billboard 200 listalla paikalle 112. 18. marraskuuta Loona julkaisi musiikkivideon [12:00] levyllä ilmestyneelle kappaleelle "Star", joka on Loonan ensimmäinen englanninkielinen kappale ryhmän debyytin jälkeen. "Star" nousi Yhdysvaltojen radiolistoille ja pysyi siellä yhtäkestoisesti yhdeksän viikkoa, rikkoen aiemman korealaisen naisesiintyjän ennätyksen.
29. joulukuuta 2020 Loona julkaisi teaservideon YouTubeen nimellä "New Moon".
Kesäkuussa 2021 yhtye julkaisi uuden albumin [&], jossa HaSeul on mukana.
Keväällä 2022 yhtye oli mukana Queendom-ohjelman toisella tuotantokaudella, mutta yhtye oli ensimmäisestä kilpailusta sivussa koronaviruksesta johtuen.
20. kesäkuuta 2022 yhtye julkaisi minialbumin Flip That.
Marraskuussa 2022 Blockberry Creative ilmoitti, että Chuu (oikea nimi Kim Ji-woo) on poistettu yhtyeestä. Aiemmin kerrottiin lakikiistasta liittyen Chuun yksinoikeussopimukseen levymerkin kanssa. Yhtyeen yhdeksän muun jäsenen on kerrottu olevan myös kiistassa, jonka levymerkki on kiistänyt.
13. tammikuuta 2023 paljastettiin, että Heejin, Kim Lip, JinSoul ja Choerry voittivat oikeudenkäynnin Blockberry Creativea vastaan ja lähtivät yhtyeestä sekä Blockberry Creativesta. Yves, HaSeul, Go Won, Hyeju ja YeoJin voittivat oikeudenkäynnin Blockberry Creativea vastaan.  Kaikki 12 jäsentä voittivat oikeudenkäynnin Blockberry Creativea vastaan.
Jäsenet

| Nimi | Hangul | Syntymäpäivä |
| --- | --- | --- |
| HyunJin | 현진 | 15.11.2000 |
| HaSeul | 하슬 | 18.08.1997 |
| YeoJin | 여진 | 11.11.2002 |
| ViVi | 비비 | 09.12.1996 |
| Yves | 이브 | 24.05.1997 |
| Go Won | 고원 | 19.11.2000 |
| Hyeju | 혜주 | 13.11.2001 |
Jäsenet > Entiset jäsenet

| Nimi | Hangul | Syntymäpäivä |
| --- | --- | --- |
| Chuu | 츄 | 20.10.1999 |
| Heejin | 희진 | 19.10.2000 |
| Kim Lip | 김립 | 10.02.1999 |
| JinSoul | 진솔 | 13.06.1997 |
| Choerry | 최리 | 04.06.2001 |
Jäsenet > Alaryhmät

Loona 1/3 (이달 의 소녀 1/3) - HaSeul, ViVi, HeeJin, HyunJin
Loona Odd Eye Circle (이달 의 소녀 오드아이 써클) - Kim Lip, JinSoul, Choerry
Loona yyxy (이달 의 소녀 yyxy, youth youth by young) - Yves, Chuu, Go Won, Olivia Hye
Diskografia > EP:t

Love & Live (2017)
Mix & Match (2017)
Beauty & thebeat (2018)
[+ +] (2018)
[#] (2020)
[12:00] (2020)
[&] (2021)
Flip That (2022)
Diskografia > Uudelleenjulkaisut

Love & Evil (2017)
Max & Match (2017)
[X X] (2019)
Diskografia > Singlealbumit

HeeJin (2016)
HyunJin (2016)
HaSeul (2016)
YeoJin (2017)
ViVi (2017)
Kim Lip (2017)
JinSoul (2017)
Choerry (2017)
Yves (2017)
Chuu (2017)
Go Won (2018)
Olivia Hye (2018)
Diskografia > Digitaaliset singlet

"LOONATIC (English version)" (2017)
"The Carol 2.0" (2017)
"FavOriTe" (2018)
"365" (2019)
Filmografia

| Vuosi | Nimi | Rooli |
| --- | --- | --- |
| 2022 | Queendom 2 | Kilpailija |
Kiertueet

Loonabirth – Debyyttikonsertti (++), Seoul (19.08.2018)
Loonaverse – Konsertti (XX), Seoul (16–17.02.2019)
Aiheesta muualla

Virallinen nettisivu
US nettisivu (Arkistoitu – Internet Archive)
Loona 1/3 vuonna 2017.
Odd Eye Circle vuonna 2017.
Loona yyxy vuonna 2018.
Merry Christmas, Mr. Lawrence

| Merry Christmas, Mr>  Lawrence.Senjō no merry christmas |
| --- | --- |
 Elokuvan juliste
Ohjaaja:  Nagisa Ōshima
Käsikirjoittaja:  Laurens van der Post (romaanit) Nagisa Ōshima (käsikirjoitus) Paul Mayersberg (käsikirjoitus)
Tuottaja:  Jeremy Thomas
Säveltäjä:  Ryūichi Sakamoto
Kuvaaja:  Tōichirō Narushima
Leikkaaja:  Tomoyo Ōshima
Pääosat:  David Bowie Tom Conti Ryūichi Sakamoto Takeshi Kitano
Valmistustiedot
Valmistusmaa:  Yhdistynyt kuningaskunta Japani
Tuotantoyhtiö:  Terebi Asahi
Levittäjä:  Universal Studios Netflix
Ensi-ilta:  1983
Kesto:  124 minuuttia
Alkuperäiskieli:  englanti, japani
Aiheesta muualla
IMDb 
Elonet
AllMovie
Infobox OKNimi-testi OK: 
Merry Christmas, Mr. Lawrence (jap. 戦場のメリークリスマス, Senjō no merry christmas) on Nagisa Ōshiman ohjaama elokuva vuodelta 1983. Sen pääosissa näyttelevät David Bowie, Tom Conti, Ryūichi Sakamoto ja Takeshi Kitano.
Nagisa Ōshima ja Paul Mayersberg tekivät elokuvan käsikirjoituksen Laurens van der Postin omiin kokemuksiin sotavankeudesta perustuvien romaanien The Seed and the Sower (1963) ja The Night of the New Moon (1970) pohjalta.
Arvioita

Uuden Suomen ja Iltalehden yhteisessä videoliitteessä keväällä 1984 Veli-Matti Poutanen luonnehti elokuvaa monikansalliseksi tuotannoksi harvinaisen eheäksi elokuvaksi, jossa nuorisoidolit Bowie ja Sakamoto selviytyvät rooleistaan erinomaisesti. Video-oppaassa vuodelta 1994 Ilkka Jauhiainen piti elokuvaa melodramaattisia sävyjä tavoittelevaksi kertomukseksi kulttuurien kohtaamisesta homoeroottisine jännitteineen. Hän antoi elokuvalle kaksi tähteä viidestä.
Toni Siikala

| Henkilötiedot |
| --- | --- | --- |
Syntymäaika: 28. huhtikuuta 1971 (ikä 53)
Syntymäpaikka: 
Pelipaikka: hyökkääjä
Seurat
| Vuodet | Seura | O (M) |
|  1990–1992 | Sepsi-78 TP-55 |  |
Toni Siikala (s. 28. huhtikuuta 1971) on suomalainen jalkapalloilija. Hän oli pelipaikaltaan hyökkääjä. Hän pelasi pitkään Yhdysvalloissa.
Siikala edusti Suomessa nuorempana Sepsi-78:ää. Hän edusti Törnävän Pallo -55:tä I divisioonassa kausina 1990, 1991 ja 1992, joista ensin mainitulla hän teki yhden maalin ja viimeisellä kolme maalia.
Siikala edusti Yhdysvalloissa yliopistosarjoissa Campbell Collegea sekä vuoteen 1999 saakka muissa sarjoissa Nashville Metrosia, Raleigh Flyersia, Charleston Batterya ja Hampton Roads Marinersia. Hänet valittiin Campbell Collegen Sports Hall of Fameen vuonna 2010.
Valis (pelisarja)

| Valis |
| --- | --- |
Lajityyppi:  toimintapeli
Alusta:  NEC PC-88, Sharp X1, Fujitsu FM-7, MSX, MSX2, NEC PC-98, Famicom, Sega Mega Drive, PC Engine, Sharp X68000, SNES
Ensijulkaisu:  Mugen Senshi Valis (1986)
Aiheesta muualla
MobyGames
Lisää peliartikkeleitaVideopelien teemasivulla
Valis on japanilaisen Telenetin aloittama toimintapelien sarja. Sarjan ensimmäinen peli Mugen Senshi Valis julkaistiin vuonna 1986. Ensimmäisestä pelistä on tehty useita eri versioita ja sille on julkaistu useita jatko-osia. Sarjan alku ajoittuu samaan aikaan kun Japanissa oli kasvava määrä pelejä, joissa oli naispuoleinen päähenkilö. Valis oli ensimmäinen, joka soveltaa taikatyttögenren videopeliksi.
Sarjan ensimmäisestä pelistä on julkaistu useita eri versioita eri alustoille, jotka poikkeavat toisistaan merkittävästi paitsi ohjauksen myös muun pelimekaniikan ja tasosuunnittelun osalta.
Mugen Senshi Valis II nimellä julkaistiin kaksi eri peliä, jotka kehitti kaksi eri yritystä. Peleissä on sama perustarina ja hahmot, mutta muutoin ovat erilaiset pelit.
Mugen Senshi Valis III lisäsi mahdollisuuden vaihtaa pelihahmoa kesken pelin. Eri hahmoilla on eri aseistus.
Vuonna 2004 aikuisviihdeyhtiö osti Telenetin ja julkaisi sarjan pohjalta pornopelin nimellä Valis X.
Pelit

Mugen Senshi Valis (1986)
Mugen Senshi Valis II (1989)
Valis SD (Syd of Valis) (1992)
Mugen Senshi Valis III / Valis III (1990)
Mugen Senshi Valis IV (1991)
Super Valis / Super Valis IV (1992)
Valis X (2006)
Tyrävaara

| Tyrävaaran vaara> Sijainti |
| --- | --- |
 Tyrävaaran vaara
Koordinaatit:  65°29′32″N, 028°45′11″E
Valtio:  Suomi
Paikkakunta:  Taivalkoski
Infobox OKVirheellinen NIMI-arvo: 
Tyrävaara on kylä samannimisen vaaran juurella Taivalkosken kunnassa. Kylä sijaitsee Tyräjärven pohjoisrannalla. Taivalkosken keskustaajamasta on matkaa kylään noin 30 kilometriä. Lähimmät muut kylät ovat Metsäkylä ja Jokijärvi sekä Suomussalmen Pisto ja Pyhäkylä.
Tyrävaaran kylään kuuluvat myös Hutunniemen, Seppälän, Turpeisen ja Tyrämäen kulmakunnat. Tyrävaaralla sijaitsee myös pieni kyläkauppa, jossa kaupan palvelujen lisäksi asiamiesposti.
Virolainen keittiö

Mulgipuuro valmistetaan perunoista ja murskatuista ohrasuurimoista.
Virolainen keittiö on perinteisesti noudattanut vuodenaikojen rytmiä. Kesällä Virossa syödään puutarhan antimia kuten uusia perunoita. Heinä–elokuussa syödään paljon esimerkiksi kampelaa. Syksyn tullen aletaan suosia raskaampia ruokia, kuten hapankaalia, uunipaistia, lihahyytelöitä, verimakkaraa sekä täyteläisiä keittoja ja pataruokia.
Ruokia ja juomia

Tyypillisiä virolaisia ruokia ovat esimerkiksi hapatettu ruisleipä ja hapankaali sekä sian- ja vasikanlihasta virolaisittain valmistettu lihahyytelö (sült). Virolainen kilohaili Tallinna kilu on höystetty 12 eri mausteella. Suolasilakka oli suosittua etenkin entisaikoihin, mutta nykyisin sen sijaan syödään paljon paistettua silakkaa. Sienet ovat suosittua ruokaa, ja smetanainen sienikastike on pidetty arkiruoka.
Suosituinta lihaa Virossa on sianliha, jota nautitaan tavallisimmin perunan ja haudutetun hapankaalin kanssa. Perinneruoka mulgikapsad on haudutettua hapankaalta ohrasuurimoiden ja rasvaisen sianlihan kera.
Keitoista suosittua on lihaisa hapankaalikeitto, johon lisätään porkkanaa ja ohrasuurimoita, sekä savustetun sianlihan ryydittämä hernekeitto, joka voi olla kirkasta tai sakeaa.
Muita virolaisia ruokia ovat mulgipuder, perunapalat sekoitettuna ohraan,
mulgikorp, mannasuurella tai raejuustolla peitetyt pienet pyöreät leivonnaiset,
käkisupp, paistettu sianliha ihralla, sekoitettuna ohrajauhoon, keitettynä keittoon, 
hapurokk, fermentoidusta rukiista valmistettu ruoka, saatavana myös juomana, kapsapiirakas, kuin kalakukko mutta täynnä hapankaalia, sekä
sõir,  keitetty seos maidosta, raejuustosta ja kananmunista.
Suosittuja juomia Virossa ovat olleet maltainen kotikalja ja sima sekä keväisin koivun mahla. Maltaasta tai sokerijuurikkaasta pantiin makeaa olutta jouluksi ja muiksi pyhiksi.